text: Wikiloc | Ruta Massis de Bonastre i Puig de Sant Antoni (100 cims)
  Massis de Bonastre i Puig de Sant Antoni (100 cims)
  Coordenades 2243
  Bonastre-Cova de Vallmajor-Ermita de Sant Antoni-Puig de Sant Antoni-Bonastre (senderisme)
  Vista 1423 vegades, descarregada 64 vegades
  Volta pel Massís de Bonastre
  El Massís de Bonastre es podria dir que es troba en l'extrem Sud de la serralada prelitoral i es troba entre les planes de l'Alt Camp i el Baix Penedés.
  El pobles que l'envolten són, Bonastre, Vespella de Gaià, Salomó, Montferri, Rodonyà, La Bisbal del Penedès i Albinyana.
  El cim més alt és el Puig de Sant Antoni d'Albinyana que l'alça a 407 metres des del nivell del mar, des de on s'albira un extens panorama de les dues planes i fins el mar.
  Geològicament, és de constitució calcàreo-dolomítica i s'hi desenvolupen extensos espais càrstics de gran interès espeleològic, com la cova de Vallmajor.
  Hi plou poc i degut als incendis endèmics hi queden pocs arbres, amb algunes clapes d'alzines i pi blanc. Degut a això dominen les màquies de garric i margalló amb conreus de vinyes, ametllers, oliveres, avellaners i cereal.
  Per arribar-hi des de Barcelona, podem agafar l'AP7 fins a Roda de Barà i agafar la carretera TV-2041 fins a Bonastre. Allà deixarem el cotxe a la part alta del poble.
  Agafarem el carrer Albinyana i després de passar el cementiri, agafarem el primer camí que surt a mà esquerra, que s'enfila entre camps i va guanyant alçada pel GR-92 que té un traçat totalment rectilini. A mig trobem un petit monument fet pel centre excursionista La Lira del Vendrell.
  Seguim aquest camí que sembla fet amb un tiralínies i arribem a la cruïlla Bonastre-Albinyana. Agafem a la dreta i una mica més enllà, a l'esquerra.
  El camí a la cova està indicat amb marques de rat-penats vermells a la roca.
  La cova de Vallmajor la trobem al peu d'un petit penya-segat. Té un boca d'una mida mitjana, una avant-sala ample i una entrada on hi havia una porta de ferro que ara està esbotzada. Fem unes fotos, mengem una mica i reculem fins a la cruïlla de Bonastre-Albinyana.
  Ara seguim en direcció a Albinyana i tot seguit trobem les ruïnes de la masia Escansa i més enllà un parell de cruïlles que ens indiquen la direcció de la ermita de Sant Antoni.
  Trobem la carretera asfaltada i després d'una bona pujada arribem a l'ermita.
  Està situada a la serra de Quadrell, damunt d'una roca, al vessant sud-occidental del Puig de Sant Antoni i és un petit temple, documentat des del segle XVIII, que s'alça damunt la roca, sobre un gran penyal, a on s'arriba remuntant una escalinata.
  Darrera de l'ermita surt el camí, que puja dret fins al Puig de Sant Antoni. A mig camí, a mà esquerra, podem apreciar una bauma, que deu servir de refugi de pastors.
  Es un cim de 409 metres, en el terme municipal d'Albinyana, vèrtex geodèsic i que està a la llista del 100 cims de la FEEC.
  Des d'allà baixarem xino-xano per entre la verdor de les màquies, admirant cap al fons el massís del Montmell, fins arribar a una altra cruïlla, prop de la malmesa masia d'Escansa.
  Anirem a la dreta i després a l'esquerra, per agafar el sender recuperat del camí de l'antic camí de Valls. A l'iniciar la baixada el camí fa una petita corba per vorejar una antiga cabana esbotzada. Més endavant el sender va flanquejant el barranc i una mica més enllà queda tallat per uns nous bancals per a vinya, fets a cop de tractor.
  Recuperem el camí una mica més enllà, i aquest passa estret per un bosc de pi blanc fent ziga-zagues fins q un petit cartell de fusta que ens indica la fi. Només ens queda seguir a través d'uns bancals i baixar a la pista, la qual ens conduirà després d'un Km i mig o dos fins a l'entrada del poble pel carrer del Nord i a la plaça on tenim aparcat el cotxe.
  Espero que us agradi l'excursió. Gràcies a GERCA per compartir.
  Desvío esquerra
  Desvío_esquerra
  Indicador ruta Bonastresc. Km 3,75
  Indicador_ruta_Bonastresc._Km_3%2C75
  Petit Monument GR-92
  Petit_Monument_GR-92
  Vista camí rectilini
  Vista_camí_rectilini
  Cruilla Bonastre-Albinyana
  Cruilla_Bonastre-Albinyana
  Desvio-cova
  Indicador Ermita de Sant Antoni
  Indicador_Ermita_de_Sant_Antoni
  Cruïlla Masarbonés-Albinyana
  Encreuament Sant Antoni-Albinyana
  Encreuament_Sant_Antoni-Albinyana
  Indicador Puig de Sant Antoni 1, 2 KM
  Indicador_Puig_de_Sant_Antoni_1%2C2_KM
  Cruilla Bonastre-La Bisbal del Penedès
  Cruilla_Bonastre-La_Bisbal_del_Penedès
  Camí antic de Valls. Sender excursionista
  Camí_antic_de_Valls._Sender_excursionista
  Cabaña de pedra en ruines
  Cabaña_de_pedra_en_ruines
  Fi camí de Valls. Sender excursionista
  Fi_camí_de_Valls._Sender_excursionista
  Manel_49 16/03/2018
  Excel·lent descripció. Una manera d'estimar i fer país. Conec poc la zona, només he fet tot el GR92 d'aquest entorn. Recordo vistes excepcionals. Salut i Cames!
  Magí Alsina 19/03/2018
  És un lloc poc conegut. Maco per diferent.
  Et convido a conèixer-lo. A tothom.
  Quin país el nostre. Un país petit (com diu el Llach), on tenim de tot. Quina sort!
  jovapa 02/11/2018
  Comentaris perfectes
  Magí Alsina 02/11/2018
  Gràcies jovapa. Intento que la ressenya sigui el més acurada i útil possible. Com a mi m'agradaria trobar-me una ruta
  xacar.cat 04/04/2019
  Ha estat una bona descoberta del massís.
  Magí Alsina 04/04/2019
  Estic d'acord amb tu xacar.cat.
  Jo també el vaig descobrir.
  El nostre país és ple de meravelles que no coneixem.
  Hola, ha trobat interessant aquesta ruta Massis de Bonastre i Puig de Sant Antoni (100 cims) https://ca.wikiloc.com/rutes-senderisme/massis-de-bonastre-i-puig-de-sant-antoni-100-cims-23162168 Salutacions, Wikiloc - Rutes del Món